
DĖL II PIRKIMO OBJEKTO DALIES PIRKIMO PROCEDŪRŲ NUTRAUKIMO


VšĮ Gedimino technikos universitetas CVP IS priemonėmis vykdo atvirą tarptautinės vertės pirkimą „Konstrukcijų stebėsenos įranga“ (CVP IS pirkimo Nr. 2396950).
Perkančiosios organizacijos Viešojo pirkimo komisija informuoja, kad iš tiekėjo prisiregistravusio dalyvauti pirkime buvo gautas klausimas dėl II pirkimo objekto dalies techninės specifikacijos reikalavimų. 
Tiekėjas klausė (cituojama): II pirkimo dalyje, elektrodinaminio jėgos generatoriaus techniniuose reikalavimuose nurodyta maksimali apkrovimo geba (angl. max payload capacity) ne mažiau 50 kg. Prašome perkančiosios organizacijos patikslinti ar nėra įsivėlusi klaida ir turėtų būti "nemažiau kaip 25 kg" , nes komplektacijoje nurodyta, kad turi būti pateiktas svorių komplektas, kurių masė nemažesnė nei 25 kg.
[bookmark: _Hlk198822453]Komisija, susipažinusi su pateikto klausimo turiniu, nustatė, kad II pirkimo objekto dalies (Elektrodinaminis priverstinis jėgos generatorius) techninėje specifikacijoje yra įsivėlusi techninė klaida. 
Atsižvelgus į tai, kas nurodyta aukščiau, buvo patikslinti šie techninės specifikacijos punktai: 
	4.
	Maksimali apkrovimo geba (angl. max payload capacity) ne mažiau 20 kg

	9.
	Komplektacijoje turi būti: poslinkio ribotuvas iki 200 mm, perkaitimo temperatūrinis jungiklis, papildomų svorių komplektas, kurių bendroji masė ne mažiau nei 20 kg, rankenos generatoriaus perkėlimui


Viešųjų pirkimų tarnyba yra išaiškinusi, kad pirkimo procedūrų metu galima taisyti tokius pirkimo dokumentus ar duomenis, kuriems tereikia paprasto paaiškinimo arba siekiant ištaisyti akivaizdžias redakcinio pobūdžio klaidas. Atitinkami pakeitimai neturi būti tokie esminiai, kad pritrauktų potencialių dalyvių, kurie, jei šių pakeitimų nebūtų padaryta, nebūtų galėję pateikti pasiūlymo. Iš Europos Sąjungos Teisingumo Teismo jurisprudencijos taip pat matyti, kad vykstant viešojo pirkimo sutarties procedūrai pirkimo vykdytojas iš principo negali keisti esminių pirkimo sąlygų, įskaitant technines specifikacijas ir sutarties sudarymo kriterijus, kuriomis atitinkami ūkio subjektai teisėtai rėmėsi, priimdami sprendimą pateikti pasiūlymą arba, atvirkščiai, nedalyvauti atitinkamame viešojo pirkimo konkurse. 
Atsižvelgus į atitinkamų institucijų išaiškinimą bei tai, kad šios techninės specifikacijos ištaisytos klaidos, gali turėti įtakos tiekėjų apsisprendimui dalyvauti / nedalyvauti pirkime, buvo priimtas sprendimas, vadovaujantis Viešųjų pirkimų įstatymo 29 str. 4 dalies ir Bendrųjų sąlygų 2.9 punkto nuostatomis nutraukti II pirkimo objekto dalies – Elektrodinaminis priverstinis jėgos generatorius“ procedūras. Vadovaujantis Viešųjų pirkimų įstatymo 29 str. 2 dalies 3 punktu šios pirkimo objekto dalies pirkimo procedūros laikomos pasibaigusiomis.
Artimiausiu metu planuojame vykdyti naujas šios pirkimo objekto dalies procedūras. Kviečiame dalyvauti.

